26.1.2008 Den Europæiske Unions Tidende L 23/9 KOMMISSIONENS FORORDNING (EF) Nr. 65/2008 af 25. januar 2008 om åbning for 2008 og de følgende år af toldkontingenter ved indførsel til Det Europæiske Fællesskab af visse varer med oprindelse i Norge og fremstillet af landbrugsprodukter som omhandlet i Rådets forordning (EF) nr. 3448/93 KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (!), særlig artikel 7, stk. 2, under henvisning til Rådets afgørelse 2004/859/EF af 25. oktober 2004 om indgåelse af aftalen i form af brevveksling mellem Det Europæiske Fællesskab og Kongeriget Norge om protokol nr. 2 til den bilaterale frihandelsoverenskomst mellem Det Europæiske Økonomiske Fællesskab og Kongeriget Norge (?), særlig artikel 2, og ud fra følgende betragtninger: (1) — Aftalen i form af brevveksling mellem Det Europæiske Fællesskab og Kongeriget Norge om protokol nr. 2 til den bilaterale frihandelsoverenskomst mellem Det Euro- pæiske Økonomiske Fællesskab og Kongeriget Norge indeholder under punkt III bestemmelser om årlige told- kontingenter ved indførsel af visse varer med oprindelse i Norge. Disse kontingenter bør åbnes for 2008 og de følgende år. (2) > Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF- toldkodeks (?) indeholder bestemmelser om forvaltning af toldkontingenter. Det bør bestemmes, at de toldkontin- genter, der åbnes ved nærværende forordning, forvaltes i overensstemmelse med disse bestemmelser. (3) — Foranstaltningerne i denne forordning er i overensstem- melse med udtalelse fra Forvaltningskomitéen for Hori- sontale Spørgsmål i Forbindelse med Handel med Forar- bejdede Landbrugsprodukter uden for bilag I — UDSTEDT FØLGENDE FORORDNING: Artikel 1 Der åbnes fællesskabstoldkontingenter for de i bilaget anførte varer med oprindelse i Norge fra den 1. januar til den 31. december 2008 og de følgende år. Artikel 2 De i artikel 1 nævnte fællesskabstoldkontingenter forvaltes af Kommissionen i overensstemmelse med artikel 308a, 308b og 308c i forordning (EØF) nr. 2454/93. Artikel 3 Denne forordning træder i kraft på tredjedagen efter offentlig- gørelsen i Den Europæiske Unions Tidende. Den anvendes fra den 1. januar 2008. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 25. januar 2008. (!) EFT L 318 af 20.12.1993, s. 18. Senest ændret ved forordning (EF) nr. 2580/2000 (EFT L 298 af 25.11.2000, s. 5). () EUT L 370 af 17.12.2004, s. 70. På Kommissionens vegne Giinter VERHEUGEN Næstformand () EFT L 253 af 11.10.1993, s. 1. Senest ændret ved forordning (EF) nr. 214/2007 (EUT L 62 af 1.3.2007, s. 6).